|  |  |  |  |
| --- | --- | --- | --- |
| Broj: | 04-45.10-45-1414-3/22 | | |
| Istočno Sarajevo, | | 22.11.2022.godine |

***JAVNI POZIV***

***za podnošenje prijava za izbor vanjskih saradnika***

Predmet javnog poziva je izbor vanjskih saradnika za pružanje sljedećih usluga:

1. Prevođenje BAS standarda i drugih standardizacijskih dokumenata s engleskog jezika na jezike koji su u službenoj upotrebi u BiH;
2. Recenzija prevedenih BAS standarda i drugih standardizacijskih dokumenata;
3. Lektura BAS standarda i drugih standardizacijskih dokumenata na jezike koji su u službenoj upotrebi u BiH.

**Potrebni dokumenti:**

1. Ovjerena kopija CIPS-ove prijave prebivališta, ne starija od tri mjeseca;
2. Biografija (CV);
3. Ovjerena kopija dokaza o aktivnom znanju engleskog jezika za prevođenje/recenziju;
4. Ovjerena kopija dokaza o stečenoj visokoj stručnoj spremi (VSS);
5. Lica koja su učestvovala u radu stručnih tijela Instituta treba da dostave izjavu o radu u određenom stručnom tijelu Instituta i dosadašnjoj saradnji s Institutom;
6. Lista referenci kao dokaz iskustva na istim ili sličnim poslovima;
7. Obrazac za prijavu.

U slučaju sumnje u pogledu autentičnosti ili čitljivosti kopije, Institut za standardizaciju BiH može zahtijevati da se dostave dokumenti u originalu.

Lista vanjskih saradnika koji ispunjavaju uslove javnog poziva bit će objavljena na internetskoj stranici Instituta ([www.isbih.gov.ba](http://www.isbih.gov.ba)). Izabrani kandidati za realizaciju konkretnog posla bit će pozvani na razgovor u Institut za standardizaciju BiH, gdje će biti informisani o detaljima realizacije posla.

Nepotpune, neuredne i neblagovremene prijave neće se uzimati u razmatranje.

Sva tražena dokumenta treba dostaviti putem poštanske službe preporučenom pošiljkom, na sljedeću adresu:

**INSTITUT ZA STANDARDIZACIJU BOSNE I HERCEGOVINE**

**Trg Ilidžanske brigade 2b**

**71123 Istočno Sarajevo**

s naznakom

**„Prijava za izbor vanjskih saradnika – NE OTVARATI”**

**Rok za dostavljanje prijava je: 07.12.2022.godine**